CELEX: 62008CN0432
Language: sl
Date: 2008-10-01 00:00:00
Title: Zadeva C-432/08 P: Pritožba, ki jo je 1. oktobra 2008 vložil Luigi Marcuccio zoper sodbo Sodišča prve stopnje (prvi senat) z dne 9. julija 2008 v združenih zadevah Marcuccio proti Komisiji, T-296/05 in T-408/05

6.12.2008   
            
            
               SL
            
            
               Uradni list Evropske unije
            
            
               C 313/17
            
         Pritožba, ki jo je 1. oktobra 2008 vložil Luigi Marcuccio zoper sodbo Sodišča prve stopnje (prvi senat) z dne 9. julija 2008 v združenih zadevah Marcuccio proti Komisiji, T-296/05 in T-408/05
   (Zadeva C-432/08 P)
   (2008/C 313/25)
   Jezik postopka: italijanščina
   Stranki
   
      Pritožnik: Luigi Marcuccio (zastopnik: G. Cipressa, odvetnik)
   
      Druga stranka v postopku: Komisija Evropskih skupnosti
   Predlogi pritožnika:
   
               —
            
            
               1. V vsakem primeru:
               
                           (l.a)
                        
                        
                           izpodbijana sodba naj se v celoti razveljavi;
                        
                     
                           (l.b)
                        
                        
                           obravnavani pritožbi naj se razglasita za dopustni;
                        
                     
                  in:
            
         
               —
            
            
               
                  
                     2/A.
                  
                  primarno, sprejmejo naj se predlogi tožeče stranke, podani v postopku na prvi stopnji oziroma: (2/A.1) sporni odločbi naj se razglasita za nični; (2/A.2) če je potrebno, naj se odločbi o zavrženju zadevnih zahtevkov razglasita za nični; (2/A.3) toženi stranki naj se naloži, da tožeči stranki iz naslova povračila stroškov zdravljenja, ki so ji nastali in za katere v zadevnih zahtevkih zahteva 100 % povračilo oziroma iz naslova povračila škode, nastale zaradi nezakonitih ravnanj tožene stranke, povrne zneska v višini 2 572,32 eura (dvatisočpetstodvainsedemdeset, dvaintrideset) in 381,04 eura (tristoenainosemdeset, štiri) oziroma višja ali nižja zneska od navedenih, ki jih bo Sodišče štelo za poštene in pravične; (2/A.4) toženi stranki naj se naloži, da pritožniku plača zamudne obresti na zneska iz prejšnje točke 2/A.3 te pritožbe, revalorizirane od dne do dne, kot je določeno v spisih obravnavanih zadev; (2/A.5) toženi stranki naj se naloži, da tožeči stranki plača njene stroške tega pritožbenega postopka in stroške iz glavnih zadev;
               ali,
            
         
               —
            
            
               
                  
                     2 B.
                  
                  podredno, obe zadevi naj se vrneta Sodišču prve stopnje v ponovno odločanje, da o njiju meritorno odloči.
            
         Pritožbeni razlogi in bistvene trditve
   Izkrivljanje in potvarjanje dejanskega stanja ter trditev pritožnika iz njegovih vlog, kar izhaja tudi iz vsebinske nepravilnosti ugotovitev Sodišča prve stopnje (zlasti točke 30, 44, 46 in 49 izpodbijane sodbe).
   Napačna in zmotna presoja ter uporaba pojma izpodbojnega akta tudi zaradi zmede, nerazumnosti, nelogičnosti, kršitve člena 231 Pogodbe ES in dejstva, da sodišče Skupnosti ni upoštevalo sodne prakse glede učinkov razglasitve ničnosti odločbe, ki jo je izdala institucija Skupnosti, kršitve načela res iudicata, kršitve načela delitve pristojnosti (zlasti točke 43, 44 in 49 izpodbijane sodbe).
   Opustitev preiskave v celoti in neodločanje o bistvu spora (zlasti točka 12 in točke od 43 do vključno 51 izpodbijane sodbe).